CELEX: 62018CN0453
Language: sl
Date: 2018-07-11 00:00:00
Title: Zadeva C-453/18: Predlog za sprejetje predhodne odločbe, ki ga je vložilo Juzgado de Primera Instancia Vigo (Španija) 11. julija 2018 – Bondora AS/Carlos V. C.

22.10.2018   
            
            
               SL
            
            
               Uradni list Evropske unije
            
            
               C 381/3
            
         
      Predlog za sprejetje predhodne odločbe, ki ga je vložilo Juzgado de Primera Instancia Vigo (Španija) 11. julija 2018 – Bondora AS/Carlos V. C.
      (Zadeva C-453/18)
      (2018/C 381/04)
      Jezik postopka: španščina
      
         Predložitveno sodišče
      
      Juzgado de Primera Instancia Vigo
      
         Stranki v postopku v glavni stvari
      
      
         Tožeča stranka: Bondora AS
      
         Tožena stranka: Carlos V. C.
      
         Vprašanji za predhodno odločanje
      
      
                  1.
               
               
                  Ali je treba člen 7(1) Direktive Sveta 93/13/EGS z dne 5. aprila 1993 o nedovoljenih [nepoštenih] pogojih v potrošniških pogodbah (1) in sodno prakso, ki jo razlaga, razlagati tako, da navedeni člen Direktive nasprotuje nacionalnemu predpisu, kot je končna določba 23, [točka 2], zakona 1/2000 z dne 7. januarja o civilnem postopku, ki določa, da vlogi za evropski plačilni nalog ni treba priložiti nobene dokumentacije, ki se ne dopusti niti, če bi bila predložena?
               
            
                  2.
               
               
                  Ali je treba člen 7(2)(e) Uredbe št. 1896/2006 Evropskega parlamenta in Sveta z dne 12. decembra 2006 (2) razlagati tako, da navedena določba ne preprečuje, da se lahko od upnika zahteva, da predloži dokumentacijo, na katero opira svoj zahtevek iz naslova potrošniškega posojila, ki sta ga sklenila prodajalec ali ponudnik in potrošnik, če sodišče meni, da je preučitev dokumenta nujna za ugotavljanje morebitnega obstoja nepoštenih pogojev v pogodbi, ki sta jo podpisali stranki, in s tem izpolniti določbe Direktive Sveta 93/13/EGS z dne 5. aprila 1993 o nedovoljenih [nepoštenih] pogojih v potrošniških pogodbah in sodno prakso, ki jo razlaga?
               
            
         (1)  UL, posebna izdaja v slovenščini, poglavje 15, zvezek 2, str. 288.
      
         (2)  Uredba (ES) št. 1896/2006 Evropskega parlamenta in Sveta z dne 12. decembra 2006 o uvedbi postopka za evropski plačilni nalog (UL 2006, L 399. str. 1).